b'\n_START_ARTICLE_\nBiarritz\n_START_SECTION_\nGeografija\n_START_PARAGRAPH_\nKraj le\xc5\xbei v jugozahodni francoski pokrajini Labourd ob Biskajskem zalivu, zahodno od Bayonna. Skupaj z njim in sosednjim Angletom sestavlja urbano ozemlje Aglomeracijske skupnosti Bayonne-Anglet-Biarritz, v kateri \xc5\xbeivi 123.619 prebivalcev. Rt Saint-Martin s svetilnikom ozna\xc4\x8duje mejo med severno le\xc5\xbee\xc4\x8do pe\xc5\xa1\xc4\x8deno pla\xc5\xbeo, ki se vle\xc4\x8de vse do 200 km oddaljenega estuarija Gironde, in ju\xc5\xbeno skalnato obalo C\xc3\xb4te basque.\n_START_SECTION_\nZgodovina\n_START_PARAGRAPH_\nVikingi, ki so vdrli na ozemlje Gaskonje sredi 9. stoletja, so se naselili na ozemlju Biarritza. Po porazu leta 982 so njihovi potomci ostali na obali, sicer obljudeni s prete\xc5\xbeno ve\xc4\x8dinskimi Baski, kjer so se ukvarjali v glavnem s kitolovom. Ta dejavnost je ostala glavna panoga vse do 18. stoletja, ko so zdravniki priporo\xc4\x8dili morsko vodo in Biarritz kot mesto z zdravilnimi u\xc4\x8dinki; posledi\xc4\x8dno so se vanj za\xc4\x8dele stekati mno\xc5\xbeice ljudi z razli\xc4\x8dnimi boleznimi._NEWLINE_Biarritz je postal poznan leta 1854, ko je dala cesarica Evgenija, \xc5\xbeena Napoleona III., na njegovi obali zgraditi pala\xc4\x8do, sedanji H\xc3\xb4tel du Palais.'